Andebu
        
         (tidligere kommune)
Store norske leksikon,Geografi,Norges geografi,Vestfold og Telemark,Sandefjord
Andebu er et tettsted i Sandefjord kommune i Vestfold og Telemark. Tettstedet er ifølge SSBs definisjon 1,8 km², og har 2532 innbyggere (2022).
Fram til 31. desember 2016 var Andebu en egen kommune. 1.1.2017 ble Andebu og Stokke kommuner slått sammen med Sandefjord. Andebu kommune omfattet soknene Andebu, Høyjord og Kodal.Andebu kirke har Norges eldste bevarte kirkebok. Den er fra 1623. Altertavlen og prekestolen er i renessansestil. Kirken er blant de cirka 360 kirkene i landet hvor det ble holdt valg til Riksforsamlingen på Eidsvoll i 1814.I Andebu har Stiftelsen Signo et skole- og kompetansesenter som driver grunn- og videregående skole for døve/hørselshemmede og døvblinde. Senteret gir også pedagogisk støtte, rådgivning og veiledning innen opplærings- og helsesektoren. Les mer i Store norske leksikon Sandefjord Vestfold og Telemark Litteratur Berg, Lorens: Andebu : en Vestfold-bygds historie i 1600-aarene, 1905 Berg, Ragnar & Nils Grytnes: Andebu kommunes historie : 1837-1991, 1994 Gallis, Arne, red.: Andebu bygdebok, 1975-1982, 3 b.